**1911/9**

**20.10.2017.**

На основу члана 109. Закона о јавним набавкама („Сл. гласник РС“ 124/2012, 14/15 и 68/15) директор Центра доноси:

**О Д Л У К У**

**О ДЕЛИМИЧНОЈ ОБУСТАВИ ПОСТУПКА ЈАВНЕ НАБАВКЕ**

**ОБУСТАВЉА СЕ ДЕЛИМИЧНО поступак јавне набавке мале вредности бр.15/17** за набавку радова у ДБ Корнелије Станковић и ДБ Диљска, по партијама у делу који се односи на:

**Партију 2 – Радови на електроенергетским инсталацијама у ДБ Корнелије Станковић и**

**Партију 3 – Зидарско – молерски радови у ДБ Корнелије Станковић и ДБ Диљска**

**О б р а з л о ж е њ е**

Број јавне набавке: 15/17

Предмет јавне набавке мале вредности:

**Радови у ДБ Корнелије Станковић и ДБ Диљска,** 3 партије:

**Општи речник набавки:**

32520000- 4 - Телекомуникациони каблови и опрема

45311100-1 - Радови на постављању електричних инсталација

445262500-6 - Зидарски радови

45443000-4 - Фасадни радови

454421000-3 Бојадерски радови

45410000 -4 Малтерисање

Наручилац је дана **09.08.2017**. године донео Одлуку о покретању поступка јавне набавке мале вредности бр.1911/1, у предмету јавне набавке мале вредности **бр.15/17**, за набавку радова у ДБ Корнелије Станковић и ДБ Диљска, обликовану у три партије:

Партија 1 - Радови на телекомуникационим и сигналним инсталацијама у ДБ Корнелије Станковић

Партија 2 - Радови на електроенергетским инсталацијама у ДБ Корнелије Станковић

Партија 3 - Зидарско – молерски радови у ДБ Корнелије Станковић и ДБ Диљска

У даљем поступку је, а након извештаја Комисије о стручној оцени понуда, донета Одлука о додели уговора којом је за набавку за Партију 1 - Радови на телекомуникационим и сигналним инсталацијама у ДБ Корнелије Станковић изабран понуђач „COMTECH“ д.о.о. Београд, Ул. Струмичка бр.96/18.

**Партија 2**

У оквиру оцене понуде приспеле за партију 2 - Радови на електроенергетским инсталацијама у ДБ Корнелије Станковић, Комисија за јавну набавку је проверила достављену документацију и извршила рачунску проверу у приспелој понуди.

Понуђена цена у овој понуди износи **494.403,00 динара.**

Комисија је констатовала да понуђена цена премашује процењену вредност за ову партију која је износила **441.248,00 динара**.

Имајући у виду да су за реализацију ове партије на конту 511399- Капитално одржавање осталих објеката, у Финансијском плану Центра предвиђена финансијска средстава у укупном износу од 441.248,00 динара, односно да Наручилац нема расположива средства за реализацију Партије 2 предметне набавке, Комисија је била мишљења да не постоје услови за примену члана 107. став 4. Закона о јавним набавкама, односно да се додели уговор овом Понуђачу.

Комисија је предложила Наручиоцу да обустави поступак за доделу уговора за партију 2 – Радови на електроенергетским инсталацијама у ДБ Корнелије Станковић.

**Партија 3**

Јавни позив је, заједно са конкурсном документацијом, објављен сагласно ЗЈН на Порталу јавних набавки и интернет страници Наручиоца.

Процењена вредност јавне набавке за партију 3 је 483.332,00 динара без ПДВ-а.

На адресу Наручиоца, до истека рока за подношење понуда, није приспела ниједна понуда.

У чл.109. Закона о јавним набавкама (Сл.гласник РС бр.124/2012, 14/15 и 68/15), предвиђено је да уколико нису испуњени услови за доделу уговора, наручилац може да обустави поступак јавне набавке.

С обзиром на наведено, а имајући у виду да за партију 3. Зидарско – молерски радови у ДБ Корнелије Станковић и ДБ Диљска, **није поднета ниједна понуда,** Наручилац је у складу са чл.109.Закона о јавним набавкама констатовао да су се стекли услови за делимичну обуставу поступка јавне набавке бр.ЈН 15/17 – Радови у ДБ Корнелије Станковић и ДБ Диљска, за партију 3 - Зидарско-молерски радови у ДБ Корнелије Станковић и ДБ Диљска.

Одговорно лице Наручиоца је прихватило Извештај Комисије и одлучило као у диспозитиву Одлуке.

**ПОУКА О ПРАВНОМ ЛЕКУ:**

**Против ове Одлуке понуђач може поднети захтев за заштиту права у року од 5 дана од њеног објављивања на Порталу јавних набавки.**

**ДИРЕКТОР**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Петар Јорданов**